Jismoniy va yuridik shaxslar markaziy ma’lumotlar bazalarini shakllantirish va “Elektron hukumat” tizimi foydalanuvchilarini identifikatsiyalashning yagona axborot tizimini joriy etish chora-tadbirlari to‘g‘risida

O‘zbekiston Respublikasi Prezidentining “O‘zbekiston Respublikasi Milliy axborot-kommunikatsiya tizimini yanada rivojlantirish chora-tadbirlari to‘g‘risida” 2013-yil 27-iyundagi PQ-1989-son qaroriga  muvofiq, jismoniy va yuridik shaxslar to‘g‘risidagi axborotning yagona markazlashtirilgan manbaini shakllantirish, shuningdek davlat xizmatlarini ko‘rsatishda va idoralararo elektron hamkorlik qilishda “Elektron hukumat” tizimining foydalanuvchilarini haqiqiy identifikatsiyalashni ta’minlash maqsadida Vazirlar Mahkamasi qaror qiladi:
 1. Quyidagilar:
 “Elektron hukumat” tizimining jismoniy va yuridik shaxslar markaziy ma’lumotlar bazalarini shakllantirish va yuritish tartibi to‘g‘risidagi nizom 1-ilovaga muvofiq;
 “Elektron hukumat” tizimi foydalanuvchilarini identifikatsiyalashning yagona axborot tizimi to‘g‘risidagi nizom 2-ilovaga muvofiq tasdiqlansin.
 2. O‘zbekiston Respublikasi Axborot texnologiyalari va kommunikatsiyalarini rivojlantirish vazirligi:
 ikki hafta muddatda O‘zbekiston Respublikasi Ichki ishlar vazirligi, Davlat soliq qo‘mitasi, Davlat statistika qo‘mitasi va Vazirlar Mahkamasi huzuridagi Davlat personallashtirish markazi bilan birgalikda “Elektron hukumat” tizimining jismoniy va yuridik shaxslar markaziy ma’lumotlar bazalarini (keyingi o‘rinlarda markaziy ma’lumotlar bazalari deb yuritiladi) shakllantirish va yuritish jadvalini tasdiqlasin;
 bir oy muddatda O‘zbekiston Respublikasi Axborot texnologiyalari va kommunikatsiyalarini rivojlantirish vazirligi huzuridagi “Elektron hukumat” tizimini rivojlantirish markazi va Axborot xavfsizligini ta’minlash markazi tuzilmalarida xodimlarning belgilangan shtatdagi soni doirasida “Elektron hukumat” tizimining markaziy ma’lumotlar bazalarini va tizimdan foydalanuvchilarni identifikatsiyalashning yagona axborot tizimini (keyingi o‘rinlarda identifikatsiyalashning yagona axborot tizimi deb ataladi) texnik qo‘llab-quvvatlash va ularning axborot xavfsizligini ta’minlash bo‘yicha guruhlarni tashkil etsin;
 davlat va xo‘jalik boshqaruvi organlari, mahalliy davlat hokimiyati organlari va boshqa tashkilotlar axborot tizimlarining markaziy ma’lumotlar bazalari va identifikatsiyalashning yagona tizimi bilan integratsiyalashuviga qo‘yiladigan texnik talablarni ikki oy muddatda tasdiqlasin;
 davlat va xo‘jalik boshqaruvi organlari, mahalliy davlat hokimiyati organlari va boshqa tashkilotlarning axborot tizimlarida jismoniy va yuridik shaxslarning yagona identifikatorlarini joriy qilish hamda ularning markaziy ma’lumotlar bazalari bilan integratsiyalashuviga doir chora-tadbirlar rejasini ikki oy muddatda tasdiqlash uchun 2013 — 2020-yillarda O‘zbekiston Respublikasi Milliy axborot-kommunikatsiya tizimini rivojlantirish kompleks dasturi amalga oshirilishini muvofiqlashtirish Respublika komissiyasiga kiritsin.
 3. O‘zbekiston Respublikasi Hukumatining 3-ilovaga muvofiq ayrim qarorlariga o‘zgartirish va qo‘shimchalar kiritilsin.
 4. Vazirliklar va idoralar ikki oy muddatda o‘z normativ-huquqiy hujjatlarini ushbu qarorga muvofiqlashtirsinlar.
 5. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin.
 1. Ushbu Nizom “Elektron hukumat” tizimining jismoniy va yuridik shaxslar markaziy ma’lumotlar bazalarini (keyingi o‘rinlarda markaziy ma’lumotlar bazalari deb yuritiladi) shakllantirish, dolzarblashtirish, yuritish va ulardan foydalanish tartibini belgilaydi.
 2. Markaziy ma’lumotlar bazalari davlat xizmatlarini ko‘rsatish va davlat organlari hamda boshqa tashkilotlar (keyingi o‘rinlarda vakolatli organlar deb yuritiladi) bilan idoralararo elektron hamkorlik qilish uchun zarur bo‘lgan jismoniy va yuridik shaxslar to‘g‘risidagi axborot manbai hisoblanadigan davlat axborot resurslaridan iborat.
 3. Markaziy ma’lumotlar bazalari quyidagi vazifalarni ta’minlash maqsadida shakllantiriladi va yuritiladi:
 davlat xizmatlari ko‘rsatish, shu jumladan elektron shaklda;
 davlat xizmatlari ko‘rsatish jarayonini avtomatlashtirish va muddatlarini qisqartirish;
 davlat xizmatlari ko‘rsatishda va idoralararo elektron hamkorlik qilishda zarur bo‘lgan jismoniy va yuridik shaxslar to‘g‘risidagi axborotni saqlash;
 samarali idoralararo elektron hamkorlik qilish, shu jumladan uzatiladigan axborotni qisqartirish hisobiga;
 davlat xizmatlari ko‘rsatishda jismoniy va yuridik shaxslarni identifikatsiyalash;
 vakolatli organlarning axborot tizimlarini “Elektron hukumat” tizimining yagona infratuzilmasiga integratsiyalash.
 4. “Elektron hukumat” tizimining jismoniy va yuridik shaxslar markaziy ma’lumotlar bazalarini shakllantirish va yuritish ushbu Nizomga ilova qilingan sxemaga muvofiq amalga oshiriladi.
 5. Markaziy ma’lumotlar bazalari jismoniy va yuridik shaxslarning yagona identifikatorlaridan foydalanib vakolatli organlar tomonidan shakllantiriladi va dolzarblashtiriladi. 
 6. Berilayotganda bir marta generatsiyalanadigan, noyob va o‘zgartirilishi mumkin bo‘lmagan raqamlar jismoniy va yuridik shaxslarning yagona identifikatorlari hisoblanadi. 
 7. Jismoniy shaxsning shaxsiy identifikatsiya raqami (keyingi o‘rinlarda JSh ShIR deb ataladi) jismoniy shaxsning yagona identifikatori hisoblanadi. 
 8. Soliq to‘lovchining identifikatsiya raqami (keyingi o‘rinlarda STIR deb ataladi) yuridik shaxsning yagona identifikatori hisoblanadi. 
 9. Quyidagilar jismoniy shaxslarning markaziy ma’lumotlar bazalarini shakllantirish va dolzarblashtirish bo‘yicha vakolatli organlar hisoblanadi: 
 1) O‘zbekiston Respublikasi Ichki ishlar vazirligi:
 doimiy yashash joyining manzili to‘g‘risidagi ma’lumotlar yuzasidan;
 vaqtincha turgan joyi bo‘yicha ro‘yxatga olinganligi to‘g‘risidagi ma’lumotlar yuzasidan;
 2) O‘zbekiston Respublikasi Davlat soliq qo‘mitasi — STIR to‘g‘risidagi ma’lumotlar yuzasidan;
 3) O‘zbekiston Respublikasi Vazirlar Mahkamasi huzuridagi Davlat personallashtirish markazi:
 JSh ShIR to‘g‘risidagi ma’lumotlar yuzasidan;
 familiyasi, ismi, otasining ismi to‘g‘risidagi ma’lumotlar yuzasidan, davlat tilidagi va agar mavjud bo‘lsa boshqa tillardagi ma’lumotlar yuzasidan;
 jinsi to‘g‘risidagi ma’lumotlar yuzasidan;
 tug‘ilgan sanasi va joyi to‘g‘risidagi ma’lumotlar yuzasidan;
 pasport seriyasi, raqami, berilgan joyi va sanasi to‘g‘risidagi ma’lumotlar yuzasidan;
 pasport muddatining tugash sanasi to‘g‘risidagi ma’lumotlar yuzasidan;
 millati to‘g‘risidagi ma’lumotlar yuzasidan;
 fuqaroligi to‘g‘risidagi ma’lumotlar yuzasidan.
 10. Quyidagilar yuridik shaxslarning markaziy ma’lumotlar bazasini shakllantirish va dolzarblashtirish bo‘yicha vakolatli organlar hisoblanadi:
 1) O‘zbekiston Respublikasi Davlat soliq qo‘mitasi:
 to‘liq nomi to‘g‘risidagi ma’lumotlar yuzasidan;
 qisqartirilgan nomi to‘g‘risidagi ma’lumotlar yuzasidan;
 STIR to‘g‘risidagi ma’lumotlar yuzasidan;
 davlat ro‘yxatiga olingan sana va raqami to‘g‘risidagi ma’lumotlar yuzasidan;
 tugatish sanasi to‘g‘risidagi ma’lumotlar yuzasidan;
 yuridik manzili to‘g‘risidagi ma’lumotlar yuzasidan;
 ustav fondi miqdori to‘g‘risidagi ma’lumotlar yuzasidan;
 rahbarga tegishli STIR to‘g‘risidagi ma’lumotlar yuzasidan;
 yuridik shaxs faoliyatining holati to‘g‘risidagi ma’lumotlar yuzasidan;
 murojaat qilinadigan telefon raqami to‘g‘risidagi ma’lumotlar yuzasidan;
 elektron pochta to‘g‘risidagi ma’lumotlar yuzasidan;
 2) O‘zbekiston Respublikasi Davlat statistika qo‘mitasi:
 yuridik shaxsning kodi (KTUT) to‘g‘risidagi ma’lumotlar yuzasidan;
 mulkchilik shaklining kodi to‘g‘risidagi (MSh) ma’lumotlar yuzasidan;
 tashkiliy-huquqiy shakl kodi (THSh) to‘g‘risidagi ma’lumotlar yuzasidan;
 joylashgan joy hududining kodi to‘g‘risidagi (MHOBT) ma’lumotlar yuzasidan;
 yillik statistika hisoboti bo‘yicha faoliyat asosiy turining kodi to‘g‘risidagi (IFUT) ma’lumotlar yuzasidan.
 11. Markaziy ma’lumotlar bazalarida mavjud bo‘lmagan va davlat xizmatlari ko‘rsatish, shuningdek idoralararo elektron hamkorlik uchun zarur bo‘lgan axborot jismoniy va yuridik shaxslarning yagona identifikatorlari asosida shakllantiriladigan tegishli vakolatli organlarning axborot resurslarida saqlanadi.
 12. Markaziy ma’lumotlar bazalarini yuritish O‘zbekiston Respublikasi Axborot texnologiyalari va kommunikatsiyalarini rivojlantirish vazirligi tomonidan amalga oshiriladi. Axborot texnologiyalari va kommunikatsiyalarini rivojlantirish vazirligi:
 markaziy ma’lumotlar bazalari dasturiy-apparat kompleksining ishlashini, texnik kuzatuvini va yanada takomillashtirilishini;
 belgilangan tartibda markaziy ma’lumotlar bazalaridagi axborotning saqlanishini va axborot xavfsizligini ta’minlash choralari ko‘rilishini;
 vakolatli organlar bilan kelishgan holda markaziy ma’lumotlar bazalarini shakllantirish va dolzarblashtirish jadvallari tasdiqlanishini;
 markaziy ma’lumotlar bazalarida saqlanadigan axborot vakolatli organlar tomonidan o‘z vaqtida dolzarblashtirilishi ustidan nazorat qilinishini;
 markaziy ma’lumotlar bazalaridagi ma’lumotlarning to‘liqligi tekshirilishini;
 vakolatli organlar axborot tizimlarining markaziy ma’lumotlar bazalari bilan integratsiyalashuviga qo‘yiladigan texnik talablar tasdiqlanishini;
 markaziy ma’lumotlar bazalarida mavjud bo‘lgan axborotning takrorlanishini istisno etish maqsadida vakolatli organlarning yangidan tashkil qilinayotgan axborot resurslaridagi ma’lumotlarning tahlili amalga oshirilishini ta’minlaydi.
 13. Axborot texnologiyalari va kommunikatsiyalarini rivojlantirish vazirligi shakllantirilgan markaziy ma’lumotlar bazalarining nusxalarini ulardan foydalanish huquqiga ega bo‘lmagan shaxslarga taqdim etish huquqiga ega emas. 
 14. Vakolatli organlar tomonidan markaziy ma’lumotlar bazalariga taqdim etiladigan ma’lumotlar taqdim etilayotgan paytda ishonchli, to‘liq va dolzarb bo‘lishi kerak. 
 15. Vakolatli organlar markaziy ma’lumotlar bazalariga ma’lumotlarni “Elektron hukumat” tizimi idoralararo integratsiyalashuv platformasi orqali jismoniy va yuridik shaxslarning yagona identifikatorlaridan foydalanib taqdim etadilar. 
 16. Markaziy ma’lumotlar bazalaridan ma’lumotlar olish jismoniy va yuridik shaxslarning yagona identifikatorlaridan foydalanish orqali amalga oshiriladi. 
 161. Davlat xizmatlari ko‘rsatish jarayonidagi idoralararo elektron hamkorlik qilishda jismoniy va yuridik shaxslarning boshqa identifikatorlaridan foydalanishga yo‘l qo‘yilmaydi.
 17. Markaziy ma’lumotlar bazalaridagi ma’lumotlardan foydalanganda jismoniy va yuridik shaxslarni identifikatsiyalash faqat “Elektron hukumat” tizimi foydalanuvchilarini identifikatsiyalashning yagona axborot tizimi orqali amalga oshiriladi. 
 18. Davlat xizmatlari ko‘rsatishda va idoralararo elektron hamkorlik qilishda markaziy ma’lumotlar bazalaridagi ma’lumotlardan foydalanish “Elektron hukumat” tizimining idoralararo integratsiyalashuv platformasi yordamida amalga oshiriladi. 
 19. Davlat xizmatlari ko‘rsatishda jismoniy va yuridik shaxslardan markaziy ma’lumotlar bazalari va tegishli vakolatli organlarning axborot resurslarida mavjud bo‘lgan ma’lumotlarni hamda boshqa identifikatorli qo‘shimcha hujjatlarni talab qilish taqiqlanadi. 
 20. Markaziy ma’lumotlar bazalarida mavjud bo‘lmagan axborotning saqlanishini ta’minlovchi davlat axborot resurslarini yaratishda tegishli ravishda jismoniy va yuridik shaxslarning yagona identifikatorlaridan foydalaniladi. 
 21. Markaziy ma’lumotlar bazalaridagi ma’lumotlarning ishonchliligi va dolzarbligi uchun vakolatli organlar javob beradi.
 22. Ushbu Nizom talablari buzilishida aybdor bo‘lgan shaxslar qonunchilikka muvofiq javob beradi.
 1. Ushbu Nizom “Elektron hukumat” tizimi foydalanuvchilarini identifikatsiyalash yagona axborot tizimining (keyingi o‘rinlarda identifikatsiyalashning yagona tizimi deb yuritiladi) vazifalari, funksiyalari, ishlashi va undan foydalanish tartibini belgilaydi.
 2. Jismoniy va yuridik shaxslarning (keyingi o‘rinlarda foydalanuvchilar deb ataladi) “Elektron hukumat” tizimi doirasida idoralararo elektron hamkorlik orqali interaktiv davlat xizmatlarini hamda bank, moliya va boshqa subyektlarning xizmatlarini ko‘rsatish identifikatsiyalashning yagona tizimi yordamida amalga oshiriladi.
 3. Identifikatsiyalashning yagona tizimi quyidagi vazifalarni bajaradi:
 interaktiv davlat xizmatlari ko‘rsatishda va idoralararo elektron hamkorlik qilishda foydalanuvchilarning haqiqiy identifikatsiyalanishini ta’minlash;
 bank, moliya va boshqa subyektlarning xizmatlarini ko‘rsatishda foydalanuvchilarning haqiqiy identifikatsiyalanishini ta’minlash;
 “Elektron hukumat” tizimi foydalanuvchilarini ro‘yxatga olish, identifikatsiyalash, autentifikatsiyalash va avtorizatsiyalashning yagona mexanizmini ta’minlash;
 idoralararo elektron hamkorlik qilishda davlat xizmatlari ko‘rsatuvchi davlat organlari va boshqa tashkilotlarning (keyingi o‘rinlarda vakolatli organlar deb ataladi) axborot tizimlaridan ruxsat etilgan holda foydalanishni ta’minlash.
 4. Yuklangan vazifalarni bajarish uchun identifikatsiyalashning yagona tizimi quyidagi funksiyalarni amalga oshiradi:
 foydalanuvchilarni ro‘yxatga olish, identifikatsiyalash, autentifikatsiyalash va avtorizatsiyalashni;
 “Elektron hukumat” tizimi jismoniy va yuridik shaxslarining markaziy ma’lumotlar bazalari bilan o‘zaro hamkorlik qilishi;
 foydalanuvchilarning ishonchli shaxsiy ma’lumotlarini identifikatsiyalashning yagona tizimiga ulangan vakolatli organlarning axborot tizimlariga ruxsat etilgan holda uzatish;
 davlat xizmatlari ko‘rsatishda bank moliya va boshqa subyektlarning xizmatlari va idoralararo elektron hamkorlik qilishda foydalanuvchilarning vakolatlarini saqlash va boshqarish.
 5. Identifikatsiyalash yagona tizimining ishlashi O‘zbekiston Respublikasi Axborot texnologiyalari va kommunikatsiyalarini rivojlantirish vazirligi tomonidan amalga oshiriladi, ushbu Vazirlik quyidagilarni ta’minlaydi:
 identifikatsiyalash yagona tizimining dasturiy-apparat kompleksini texnik qo‘llab-quvvatlash va yanada takomillashtirish;
 belgilangan tartibda foydalanuvchilarning shaxsiy ma’lumotlari saqlanishi va axborot xavfsizligini ta’minlash choralarini ko‘rish;
 vakolatli organlar axborot tizimlarining identifikatsiyalashning yagona tizimi bilan integratsiyalashuviga qo‘yiladigan texnik talablarni tasdiqlash;
 davlat organlari axborot tizimlarining identifikatsiyalashning yagona tizimi bilan integratsiyalashuviga ko‘maklashish;
 bank, moliya va boshqa subyektlar axborot tizimlarini identifikatsiyalashning yagona tizimi bilan integratsiyalashuviga ko‘maklashish;
 vakolatli organlar axborot tizimlarini identifikatsiyalashning yagona tizimiga ulash (ro‘yxatga olish);
 identifikatsiyalashning yagona tizimida foydalanuvchilar harakatlarini qayd qilish va doimiy monitoringini olib borish;
 ushbu Nizom talablari buzilgan taqdirda foydalanuvchilar va vakolatli organlar axborot tizimlarining identifikatsiyalash yagona tizimidan foydalanishini blokirovka qilish.
 6. Identifikatsiyalash yagona tizimining ishlashi ushbu Nizomga ilova qilingan sxemaga muvofiq amalga oshiriladi.
 7. Foydalanuvchilarni identifikatsiyalashning yagona tizimida ro‘yxatga olish bepul asosda amalga oshiriladi.
 8. Foydalanuvchilarni identifikatsiyalashning yagona tizimiga ulangan vakolatli organlarning axborot tizimlarida identifikatsiyalash jismoniy shaxsning shaxsiy identifikatsiya raqami va yuridik shaxsning soliq to‘lovchining identifikatsiya raqami asosida amalga oshiriladi.
 9. Foydalanuvchilarni identifikatsiyalashning yagona tizimida autentifikatsiyalash elektron raqamli imzo (keyingi o‘rinlarda ERI deb ataladi) vositalari, mobil telefon raqamlari, shaxslarning biometrik ma’lumotlari, shuningdek boshqa usullar bilan belgilangan tartibda amalga oshiriladi.
 10. ERI quyidagi maqsadlarda qo‘llaniladi:
 interaktiv davlat xizmatlaridan foydalanish uchun, shuningdek idoralararo elektron hamkorlik qilishda foydalanuvchilar arizasining yuridik kuchini ta’minlash;
 foydalanuvchilar interaktiv davlat xizmatlaridan foydalanish uchun ariza berganda axborotni buzib ko‘rsatishdan himoya qilish;
 foydalanuvchilarning interaktiv davlat xizmatlaridan foydalanish uchun bergan arizasini ruxsatsiz ko‘rishdan himoya qilish.
 11. Foydalanuvchilarning interaktiv davlat xizmatlaridan foydalanish uchun bergan arizasidagi ERI bir vaqtning o‘zida quyidagi shartlarga rioya qilinganda: 
 ERI haqiqiyligi tasdiqlanganda;
 ERI haqiqiyligini tasdiqlash vaqtida yoxud imzolash vaqtini belgilovchi isbotlar mavjud bo‘lganda elektron arizani imzolash vaqtida ERI kalitining sertifikati amal qilganda qog‘oz ko‘rinishdagi yozma arizaga qo‘l bilan qo‘yilgan imzo bilan bir xil ahamiyatga ega.
 12. Foydalanuvchi interaktiv davlat xizmatlaridan foydalanish uchun identifikatsiyalashning yagona tizimi orqali avtorizatsiyalanishi kerak.
 13. Foydalanuvchi to‘g‘risidagi ma’lumotlar vakolatli organlarning tegishli axborot tizimlariga muvaffaqiyatli autentifikatsiyalanishdan so‘ng yuboriladi.
 14. Identifikatsiyalashning yagona tizimidan olingan foydalanuvchilar to‘g‘risidagi ma’lumotlar ishonchli hisoblanadi va davlat xizmatlarini ko‘rsatish, bank moliya va boshqa subyektlarning xizmatlari hamda idoralararo elektron hamkorlik qilish uchun mo‘ljallangan.
 15. Foydalanuvchilarning axborotni ruxsatsiz foydalanishdan himoya qilishga doir belgilangan choralarni buzishga qaratilgan xatti-harakatlariga yo‘l qo‘yilmaydi.
 16. Davlat xizmatlaridan va boshqa xizmatlardan foydalanishda foydalanuvchiga xizmatlarni ko‘rsatish va tegishli xizmatlardan foydalanish uchun arizalarni yuborish tartibi va talablari bilan tanishish imkoniyati beriladi.
 17. Davlat xizmatidan va boshqa xizmatlardan foydalanish uchun foydalanuvchi arizasining yuborilishi foydalanuvchining uning tegishli xizmatlarni ko‘rsatish uchun zarur bo‘lgan shaxsiy ma’lumotlarini yuborish va ulardan foydalanishga roziligi bo‘lib hisoblanadi.
 18. Muayyan jismoniy shaxsga taalluqli bo‘lgan yoki uni identifikatsiya qilish imkonini beradigan shaxsga doir ma’lumotlarni uchinchi shaxslarga taqdim etish O‘zbekiston Respublikasining “Shaxsga doir ma’lumotlar to‘g‘risida”gi Qonuniga muvofiq amalga oshiriladi.
 19. Vakolatli organlarning axborot tizimlarini identifikatsiyalashning yagona tizimiga ulash integratsiyalashuvga qo‘yiladigan texnik talablarga muvofiq amalga oshiriladi.
 191. Identifikatsiyalashning yagona tizimi orqali shaxslarni identifikatsiyalash (autentifikatsiyalash) xizmatlari davlat xizmatlari ko‘rsatuvchi vakolatli organlarga bepul asosda, qolgan xo‘jalik yurituvchi subyektlarga o‘rnatilgan tartibda to‘lov-shartnoma asosida ko‘rsatiladi.
 20. Hujjatlar va axborot bilan avtomatlashtirilgan tarzda ayirboshlash maqsadida vakolatli organlar axborot tizimlarining integratsiyalashuvi “Elektron hukumat” tizimi idoralararo integratsiyalashuv platformasi orqali amalga oshiriladi.
 21. “Elektron hukumat” tizimi idoralararo integratsiyalashuv platformasiga ulanadigan vakolatli organlarning axborot tizimlari ham hujjatlar va axborotni taqdim etish uchun murojaat qilgan ma’lumotlarni yetkazib beruvchilar, ham hujjatlar va axborotni so‘ragan ma’lumotlarning iste’molchilari bo‘lishi mumkin.
 22. Idoralararo elektron hamkorlik qilishda foydalanuvchilarning foydalanishini va vakolatlarini ta’minlash ustidan nazorat qilish identifikatsiyalashning yagona tizimi orqali amalga oshiriladi.
 23. Identifikatsiyalashning yagona tizimida foydalanuvchilarning shaxsiy ma’lumotlaridan ruxsatsiz foydalanganlik uchun vakolatli organlar — axborot tizimlarining egalari va O‘zbekiston Respublikasi Axborot texnologiyalari va kommunikatsiyalarini rivojlantirish vazirligi javob beradi.
 24. Ushbu Nizom talablari buzilishida aybdor bo‘lgan shaxslar qonunchilikka muvofiq javob beradi.
 1. Vazirlar Mahkamasining “Axborotlashtirish sohasida normativ-huquqiy bazani takomillashtirish to‘g‘risida” 2005-yil 22-noyabrdagi 256-son qarorida (O‘zbekiston Respublikasi Hukumati Qarorlari to‘plami, 2005-yil, 11-son, 62-modda):
 a) 1-ilovada:
 11-banddagi “Kompyuterlashtirish va axborot-kommunikatsiya texnologiyalarini rivojlantirish bo‘yicha muvofiqlashtiruvchi kengashning” so‘zlari “2013-2020-yillarda O‘zbekiston Respublikasi Milliy axborot-kommunikatsiya tizimini rivojlantirish kompleks dasturi amalga oshirilishini muvofiqlashtirish Respublika komissiyasining” so‘zlari bilan almashtirilsin;
 18-bandda:
 quyidagi mazmundagi ikkinchi va uchinchi xatboshilar qo‘shilsin: 
 “Yaratiladigan davlat axborot resurslari davlat organlarining boshqa davlat axborot resurslari va axborot tizimlaridan axborot olishni nazarda tutmasligi kerak, agar ushbu axborot “Elektron hukumat” tizimi jismoniy va yuridik shaxslarining markaziy ma’lumotlar bazalarida mavjud bo‘lsa.
 “Elektron hukumat” tizimi jismoniy va yuridik shaxslarining markaziy ma’lumotlar bazalarida mavjud bo‘lmagan jismoniy va yuridik shaxslar to‘g‘risidagi axborot saqlanishini ta’minlaydigan davlat axborot resurslari tegishli ravishda jismoniy va yuridik shaxslarning yagona identifikatorlaridan foydalanishlari kerak”;
 ikkinchi xatboshi to‘rtinchi xatboshi deb hisoblansin;
 b) 2-ilovada:
 5-bandda:
 quyidagi mazmundagi to‘rtinchi xatboshi qo‘shilsin:
 “ochiq ma’lumotlar to‘plamlarini generatsiya qilish imkoniyatini”;
 to‘rtinchi — sakkizinchi xatboshilar tegishli ravishda beshinchi — to‘qqizinchi xatboshilar deb hisoblansin;
 13-band quyidagi tahrirda bayon qilinsin:
 “13. Davlat organlari axborot tizimlarining texnik hujjatlari 2013 — 2020-yillarda O‘zbekiston Respublikasi Milliy axborot-kommunikatsiya tizimini rivojlantirish kompleks dasturi amalga oshirilishini muvofiqlashtirish Respublika komissiyasining ishchi organi — O‘zbekiston Respublikasi Axborot texnologiyalari va kommunikatsiyalarini rivojlantirish vazirligiga ekspertizaga taqdim etiladi.
 Davlat organlari axborot tizimlarining texnik hujjatlari avtomatlashtirish va elektron shaklga o‘tkazish rejalashtiriladigan, bajariladigan ma’muriy tartib-taomillar to‘g‘risidagi axborot, ishlab chiquvchi bilan buyurtmachi tomonidan birgalikda avtomatlashtiriladigan faoliyat sohasining funksional va operatsion jarayonlarini qayta tashkil qilish va maqbullashtirish o‘tkazilganligi yoki o‘tkazish rejalashtirilganligi to‘g‘risidagi axborot, shuningdek uni o‘tkazish yakunlari bo‘yicha samaradorlik ko‘rsatkichlarini o‘z ichiga olishi kerak”;
 14 va 18-bandlardagi “Kompyuterlashtirish va axborot-kommunikatsiya texnologiyalarini rivojlantirish bo‘yicha muvofiqlashtiruvchi kengashning” so‘zlari “2013 — 2020-yillarda O‘zbekiston Respublikasi Milliy axborot-kommunikatsiya tizimini rivojlantirish kompleks dasturi amalga oshirilishini muvofiqlashtirish Respublika komissiyasining” so‘zlari bilan almashtirilsin;
 15-bandda:
 quyidagi mazmundagi uchinchi xatboshi qo‘shilsin:
 “jarayonlarni elektron shaklga o‘tkazish uchun yo‘naltirilgan davlat xizmatlarini taqdim etishda funksional va operatsion jarayonlarning qayta tashkil qilinishi va maqbullashtirilishini o‘tkazish zarurati, muddatlar va asoslanmagan xarajatlarni qisqartirish va boshqalar;
 uchinchi — beshinchi xatboshilar tegishli ravishda to‘rtinchi — oltinchi xatboshilar deb hisoblansin;
 17-bandga quyidagi mazmundagi xatboshi qo‘shilsin:
 “Davlat organlarining yaratiladigan axborot tizimlari davlat organlarining boshqa davlat axborot resurslaridan va axborot tizimlaridan axborot olishni nazarda tutmasligi kerak, agar ushbu axborot “Elektron hukumat” tizimi jismoniy va yuridik shaxslarining markaziy ma’lumotlar bazalarida mavjud bo‘lsa”.
 2. Vazirlar Mahkamasining “Axborot-kommunikatsiya texnologiyalarini joriy qilish va rivojlantirish bo‘yicha loyihalarni amalga oshirish uchun davlat buyurtmasini shakllantirish va moliyalashtirish tartibi to‘g‘risidagi Nizomni va vazirliklar, idoralar va boshqa tashkilotlarning zamonaviy axborot-kommunikatsiya texnologiyalarini joriy qilish va rivojlantirish uchun mas’ul bo‘lgan ixtisoslashtirilgan tarkibiy bo‘linmalarining shtatdagi xodimlarini moddiy rag‘batlantirish to‘g‘risidagi Namunaviy nizomni tasdiqlash haqida” 2013-yil 25-yanvardagi 18-son qarorida (O‘zbekiston Respublikasi Hukumati Qarorlari to‘plami, 2013-yil, 1-son, 4-modda):
 a) 1-ilovada:
 24-banddagi “fevralgacha” so‘zi “avgustgacha” so‘zi bilan almashtirilsin;
 25-bandda:
 ikkinchi xatboshidagi “1-avgustidan 1-oktabrigacha” so‘zlari “1-sentabrigacha” so‘zlari bilan almashtirilsin; 
 uchinchi xatboshidagi “20-oktabrigacha” so‘zlari “1-oktabrigacha” so‘zlari bilan almashtirilsin; 
 to‘rtinchi xatboshidagi “10-noyabridan” so‘zlari “15-oktabridan” so‘zlari bilan almashtirilsin;
 to‘qqizinchi xatboshidagi “15-noyabridan” so‘zlari “20-oktabridan” so‘zlari bilan almashtirilsin;
 o‘ninchi xatboshidagi “dekabridan” so‘zi “noyabridan” so‘zi bilan almashtirilsin;
 28-bandning ikkinchi xatboshidagi “yetkazib beruvchilar hamda tizim integratorlari” so‘zlari “tizim integratorlari va/yoki tovarlarni (ishlar va xizmatlarni) yetkazib beruvchilar” so‘zlari bilan almashtirilsin;
 ilova matni quyidagi tahrirda bayon qilinsin:
 b) 2-ilovaning 8-bandi quyidagi tahrirda bayon qilinsin:
 “8. O‘zbekiston Respublikasi Davlat budjeti mablag‘lari hisobidan moliyalashtiriladigan ixtisoslashtirilgan bo‘linmalarning shtatdagi xodimlariga ustamalar xodim lavozim maoshining 50 foizigacha miqdorda belgilanadi. Zamonaviy axborot-kommunikatsiya texnologiyalarini joriy etish va rivojlantirish uchun mas’ul bo‘lgan boshqa tashkilotlar o‘zlarining moliyaviy holatidan kelib chiqqan holda shtatdagi xodimlariga ustamalarni mustaqil belgilaydilar”.